text: सहवाग ने टेस्ट क्रिकेट में 23 शतक और 32 अर्द्धशतक जड़े जबकि वनडे क्रिकेट में उनके नाम पर 15 शतक और 38 अर्द्धशतक दर्ज हैं। सहवाग अपने पहले एकदिवसीय अंतरराष्ट्रीय मुकाबले में पाकिस्तान के शोएब अख्तर के खिलाफ सिर्फ एक रन बनाने के बाद पगबाधा आउट हो गए थे लेकिन भविष्य में इस तेज गेंदबाज के खिलाफ उन्होंने काफी सफलता हासिल की। टेस्ट क्रिकेट में हालांकि सहवाग का पदार्पण स्वप्निल रहा और उन्होंने दक्षिण अफ्रीका के खिलाफ ब्लोमफोनटेन में छठे नंबर पर बल्लेबाजी करते हुए शतक जड़ा।